Juhtkoer võib  töötada kord üht-, kord teistmoodi. Sellise ettevalmistuse saavad juhtkoerad ka Eestis. Hetkevajadust arvestava juhtkoeraga saab nägemispuudega inimene, kes linnas hästi orienteerub, vabalt liikuda. Julge koerakasutaja võib toime tulla ka võõras kohas, kui talle oskuslikult teed juhatada. Kes liigselt riskeerida ei taha, kasutab aga juhtkoeraga käimisel kindlaid marsruute. Need jäävad labrador-retriiverile kiiresti meelde. Siis öeldakse märksõna, kuhu tuleb minna ning koer juhatab inimese eksimatult kohale.